
PARLAMENTUL ROMÂNIEI

   Comisia pentru agricultură, silvicultură, industrie alimentară şi servicii  specifice
                                                                      Bucureşti, 04.10.2004

                                                                      Nr.24/388

RAPORT

asupra proiectului de Lege pentru aprobarea Ordonanţei Guvernului nr. 67/2004 privind instituirea la nivel naţional a Reţelei de informaţii contabile agricole

Comisia pentru agricultură, silvicultură, industrie alimentară şi servicii specifice  a fost sesizată spre dezbatere pe fond, în procedură de urgenţă, cu proiectul de Lege pentru aprobarea Ordonanţei Guvernului nr.67/2004 privind instituirea la nivel naţional a Reţelei de informaţii contabile agricole, transmis cu nr.P.L. – X 546  din  20 septembrie 2004 şi înregistrat sub nr.24/353/21.09.2004. La întocmirea raportului, Comisia a avut în vedere avizul Consiliului Legislativ, avizul Comisiei pentru buget, finanţe şi bănci şi avizul Comisiei juridice, de disciplină şi imunităţi. 

 Proiectul de lege are ca obiect de reglementare instituirea la nivel naţional a Reţelei de informaţii contabile agricole.

Proiectul de Lege pentru aprobarea Ordonanţei Guvernului nr.67/2004 privind instituirea la nivel naţional a Reţelei de informaţii contabile agricole face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor,  domnul  Gheorghe Predilă  – consilier în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 29 de deputaţi, din totalul de 30 membri ai comisiei.

Raportul Comisiei a fost adoptat în unanimitate, în şedinţa din 29.09.2004.

Proiectul de lege a fost adoptat de Senat în şedinţa din 16 septembrie 2004.

I. Proiectul de lege, potrivit art.75 alin:81) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare, este de competenţa decizională a Camerei Deputaţilor.

II. Amendamente admise

În urma dezbaterii în comisie, proiectul de lege se aprobă cu următoarele amendamente: 

Nr. Crt.
Text iniţial


Text propus de Comisie 

(autorul amendamentului)
Motivarea 
Camera decizională 

0
1
2
3
4

1. 
Articol unic. – Se aprobă Ordonanţa Guvernului nr.67 din 13 august 2004 privind instituirea la nivel naţional a Reţelei de informaţii contabile agricole, adoptată în temeiul art.1 pct.II.1 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.773 din 24 august 2004
Articol unic. – Se aprobă Ordonanţa Guvernului nr.67 din 13 august 2004 privind instituirea la nivel naţional a Reţelei de informaţii contabile agricole, adoptată în temeiul art.1 pct.II.1 din Legea nr.291/2004 privind abilitarea Guvernului de a emite ordonanţe, publicată în Monitorul Oficial al României, Partea I, nr.773 din 24 august 2004, cu următoarele modificări şi completări:
Ca urmare a modificărilor survenite în textul ordonanţei.
Camera Deputaţilor

2. 
Art.1. – (1) Se înfiinţează, pentru a răspunde nevoilor politicii agricole româneşti, Reţeaua de informaţii contabile agricole, denumită în continuare RICA.
(2) Scopul RICA este de a culege informaţii contabile necesare pentru:

a) stabilirea anuală a veniturilor exploataţiilor agricole din câmpul de observare definit la art.2 alin.(1) lit.f);

b) efectuarea unei analize a activităţii economice a exploataţiilor agricole din câmpul de observare. 


1. Alin.(1) şi (2) ale art.1 vor avea următorul cuprins: 

  “Art. - (1) Potrivit prezentei ordonanţe se înfiinţează Reţeaua de informaţii contabile agricole, denumită în continuare RICA.

(2) Scopul RICA este să culeagă informaţii contabile necesare pentru stabilirea anuală a veniturilor exploataţiilor agricole din câmpul de observare definit la art.2 alin.(1) lit.f) şi efectuarea de analize a activităţii economice a exploataţiilor agricole din câmpul de observare. “

Deputat PSD: Marian Ianculescu

Deputat PRM: Gheorghe Pribeanu 
Pentru corectitudinea exprimării şi redactării.
Camera Deputaţilor

3. 
Art.2. – (1) În sensul prezentei ordonanţe, expresiile de mai jos au următorul înţeles:


2. La art.2, partea introductivă a alin.(1) va avea următorul cuprins:

  “Art.2. - (1) În sensul prezentei ordonanţe, termenii de mai jos au următorul înţeles:”

Deputat PSD: Marian Ianculescu 
Pentru corectitudinea exprimării.
Camera Deputaţilor

4. 
CAPITOLUL II

Stabilirea veniturilor exploataţiei agricole 
3. Titlul Capitolului II va avea următorul cuprins:

“CAPITOLUL II

Criteriile de  selectare a exploataţiilor agricole”

Deputat PSD: Marian Ianculescu  
Prevederile Cap.II reglementează criteriile de selectare.
Camera Deputaţilor

5. 
Art.3. – (1) Pentru a putea fi selectată ca exploataţie participantă o exploataţie agricolă trebuie:


4. La art.3, partea introductivă a alin.(1) va avea următorul cuprins:

   “Art.3. - (1) Criteriile de selectare a exploataţiilor agricole sunt următoarele:”
Deputat PSD: Marian Ianculescu 
Ca urmare a modificării survenită la Cap.II.
Camera Deputaţilor

6. 
Art.5. – (1) Comitetul Naţional pentru RICA, denumit în continuare Comitet Naţional, se constituie prin ordin al ministrului agriculturii, pădurilor şi dezvoltării rurale.

(2) Sarcinile Comitetului Naţional prevăd aprobarea:

a) planului pentru selectarea exploataţiilor participante, cu specificarea distribuirii pe categorii de exploataţii şi  a regulilor detaliate pentru selectarea acestora;

b) raportului de implementare a planului de selectare a exploataţiilor participante.

(3) Preşedintele Comitetului Naţional este numit de către Ministerul Agriculturii, Pădurilor şi Dezvoltării Rurale  dintre membrii acestui comitet. Comitetul Naţional ia decizii în unanimitate. În cazul în care unanimitatea nu este întrunită, deciziile se iau de către Ministerul Agriculturii, Pădurilor şi Dezvoltării Rurale. Preşedintele Comitetului Naţional convoacă şedinţele acestuia. Serviciile de secretariat sunt asigurate de către Ministerul Agriculturii, Pădurilor şi Dezvoltării Rurale. Comitetul Naţional îşi adoptă propriul regulament de procedură.

(4) Ministerul Agriculturii, Pădurilor şi Dezvoltării Rurale poate înfiinţa pe fiecare dintre regiunile RICA, definite la art.2 alin.(1) lit.d), un comitet regional pentru RICA, denumit în continuare Comitet regional. Comitetul regional va avea obligaţia să coopereze cu Agenţia de Legătură, pentru selectarea exploataţiilor participante. 

(5) Comitetul Naţional este consultat pentru:

a) verificarea conformităţii cu dispoziţiile art.3, privind planul de selectare a exploataţiilor participante;

b) examinarea critică şi aprecierea rezultatelor anuale ponderate ale RICA, ţinând seama, în special, de informaţiile provenite din alte surse statistice agricole şi din conturile naţionale.
5. Art.5  va avea următorul cuprins: 

 “Art.5. – (1) Comitetul Naţional pentru RICA, denumit în continuare Comitet Naţional, se constituie prin ordin al ministrului agriculturii, pădurilor şi dezvoltării rurale.

(2) Comitetului Naţional aprobă  planul pentru selectarea exploataţiilor participante, cu specificarea distribuirii pe categorii de exploataţii şi  a regulilor detaliate pentru selectarea acestora şi raportul de implementare a planului de selectare a exploataţiilor participante.

(3) Preşedintele Comitetului Naţional este numit de către Ministerul Agriculturii, Pădurilor şi Dezvoltării Rurale  dintre membrii Comitetului. 

(31) Comitetul Naţional adoptă propriul său regulament de procedură.

(4) Ministerul Agriculturii, Pădurilor şi Dezvoltării Rurale poate înfiinţa pe fiecare dintre regiunile RICA, definite la art.2 alin.(1) lit.d), un comitet regional pentru RICA, denumit în continuare Comitet regional, care are  obligaţia să coopereze cu Agenţia de Legătură, pentru selectarea exploataţiilor participante. 

(5) Comitetul Regional consultă Comitetul Naţional pentru verificarea conformităţii cu dispoziţiile art.3, privind planul de selectare a exploataţiilor participante şi pentru examinarea critică şi aprecierea rezultatelor anuale ponderate ale RICA, ţinând seama, în special, de informaţiile provenite din alte surse statistice agricole şi din conturile naţionale.”

Deputat: Marian Ianculescu – PSD
Pentru corectitudinea redactării.
Camera Deputaţilor

7. 
Art.6. –

(2) Agenţia de Legătură are următoarele obligaţii principale:


6. La art.6, partea introductivă a alin. (2)  va avea următorul cuprins:

Art.6. - 

“(2) Agenţia de Legătură are următoarele atribuţii:”

Deputat: Marian Ianculescu - PSD
Pentru corectitudinea exprimării.
Camera Deputaţilor

8. 
Art.7. – 

(2) Informaţiile contabile furnizate de fiecare fişă a exploataţiei participante trebuie să asigure:

a) caracterizarea exploataţiei participante din punct de vedere al factorilor de producţie ai acesteia;

b) evaluarea venitului exploataţiei participante în diversele sale forme;

c) verificarea corectitudinii completării.


7. Alin. (2) al art. 7 va avea următorul cuprins:

Art.7. - 

“(2) Informaţiile contabile furnizate de fiecare fişă a exploataţiei participante trebuie să asigure caracterizarea exploataţiei participante din punct de vedere al factorilor de producţie ai acesteia, evaluarea venitului exploataţiei participante în diversele sale forme şi verificarea corectitudinii completării.”

Deputat: Marian Ianculescu - PSD
Pentru corectitudinea redactării.
Camera Deputaţilor

9. 
Art.8. – Şeful unei exploataţii agricole selectate ca exploataţie participantă alege dintr-o listă alcătuită în acest scop de către Agenţia de Legătură un birou de contabilitate sau o organizaţie/instituţie care poate să completeze fişa exploataţiei în conformitate cu clauzele contractului prevăzut la art.9.
8. Art.8 va avea următorul cuprins:

“Art.8. – Şeful exploataţiei agricole, care este selectată ca exploataţie participantă alege dintr-o listă alcătuită în acest scop de către Agenţia de Legătură un birou de contabilitate sau o organizaţie/instituţie care poate să completeze fişa exploataţiei în conformitate cu clauzele contractului prevăzut la art.9.”

Deputat: Marian Ianculescu - PSD
Pentru corectitudinea exprimării.
Camera Deputaţilor

10. 
Art.9. –

(2) Clauzele acestui contract, care trebuie să fie aceleaşi în toate regiunile RICA, sunt stabilite prin ordin al ministrului agriculturii, pădurilor şi dezvoltării rurale.

(3) Până la încheierea contractelor menţionate anterior, îndatoririle birourilor de contabilitate, organizaţiilor/instituţiilor contractante sunt îndeplinite de către structurile teritoriale al Ministerului Agriculturii, Pădurilor şi Dezvoltării Rurale.  
9. Alin. (2) şi (3) ale art.9 vor avea următorul cuprins:

Art.9. - 

“(2) Clauzele contractului trebuie să fie aceleaşi în toate regiunile RICA şi sunt stabilite prin ordin al ministrului agriculturii, pădurilor şi dezvoltării rurale.

(3) Până la încheierea contractului menţionat anterior, îndatoririle birourilor de contabilitate, organizaţiilor/instituţiilor contractante sunt îndeplinite de către structurile teritoriale al Ministerului Agriculturii, Pădurilor şi Dezvoltării Rurale.”

Deputat: Marian Ianculescu - PSD
Pentru corectitudinea exprimării.
Camera Deputaţilor

11. 
Art.11. – În conformitate cu procedura prevăzută în art.19 se stabilesc:

a) obiectul analizelor menţionate la art.1 alin.(2) lit.b);

b) modalităţile de selectare şi numărul exploataţiilor participante, în funcţie de obiectivele fiecărei analize.
10. Art. 11 va avea următorul cuprins:

“Art.11. – În conformitate cu procedura prevăzută în art.19 se stabilesc obiectul analizelor menţionate la art.1 alin.(2) lit.b) şi modalităţile de selectare şi numărul exploataţiilor participante, în funcţie de obiectivele fiecărei analize.”

Deputat: Marian Ianculescu - PSD
Pentru corectitudinea redactării.
Camera Deputaţilor

12. 
Art.13. – Şeful unei exploataţii agricole, a cărui exploataţie este selectată în conformitate cu dispoziţiile art.11 lit.b), alege dintr-o listă alcătuită în acest scop de către Agenţia de Legătură un birou de contabilitate sau o organizaţie/instituţie care poate să completeze fişa specială a exploataţiei în conformitate cu clauzele contractului prevăzut în art.14.
11. Art.13 va avea următorul cuprins:

“Art.13. – Şeful exploataţiei agricole, care este selectată în conformitate cu dispoziţiile art.11 lit.b), alege dintr-o listă alcătuită în acest scop de către Agenţia de Legătură un birou de contabilitate sau o organizaţie/instituţie care poate să completeze fişa specială a exploataţiei în conformitate cu clauzele contractului prevăzut în art.14.”

Deputat: Marian Ianculescu - PSD
Pentru corectitudinea exprimării.
Camera Deputaţilor

13. 
Art.14. – 

(2) Clauzele acestui contract, care trebuie să fie acelaşi în toate regiunile RICA, sunt stabilite prin ordin al ministrului agriculturii, pădurilor şi dezvoltării rurale. 

(3) Până la încheierea contractelor menţionate anterior, îndatoririle birourilor de contabilitate, organizaţiilor/instituţiilor contractante sunt îndeplinite de către structurile teritoriale ale Ministerului Agriculturii, Pădurilor şi Dezvoltării Rurale.
12. Alin. (2) şi (3) ale art.14 vor avea următorul cuprins:

Art.14. - 

“(2) Clauzele contractului, care trebuie să fie acelaşi în toate regiunile RICA, sunt stabilite prin ordin al ministrului agriculturii, pădurilor şi dezvoltării rurale. 

(3) Până la încheierea contractului menţionat anterior, îndatoririle birourilor de contabilitate, organizaţiilor/instituţiilor contractante sunt îndeplinite de către structurile teritoriale ale Ministerului Agriculturii, Pădurilor şi Dezvoltării Rurale.”

Deputat: Marian Ianculescu - PSD
Pentru corectitudinea exprimării.
Camera Deputaţilor

14. 
Art.16. – 

 (2) Astfel de solicitări făcute Comitetului Naţional, structurilor teritoriale ale Ministerului Agriculturii, Pădurilor şi Dezvoltării Rurale  sau birourilor de contabilitate, organizaţiilor/instituţiilor contractante şi răspunsurile corespunzătoare vor fi înaintate în scris, prin intermediul Agenţiei de Legătură. 


13. Alin. (2) al art.16 va avea următorul cuprins:

Art.16. - 

“(2) Solicitările făcute Comitetului Naţional, structurilor teritoriale ale Ministerului Agriculturii, Pădurilor şi Dezvoltării Rurale  sau birourilor de contabilitate, organizaţiilor/instituţiilor contractante şi răspunsurile corespunzătoare vor fi înaintate în scris, prin intermediul Agenţiei de Legătură.” 

Deputat: Marian Ianculescu - PSD
Pentru corectitudinea redactării.
Camera Deputaţilor

15. 
Art.17. – Comitetul Naţional examinează în fiecare an, în luna octombrie, evoluţia veniturilor exploataţiilor agricole din România, în special pe baza rezultatelor RICA actualizate. Comitetul Naţional este informat în mod regulat asupra activităţii RICA.
14. Art.17 va avea următorul cuprins:

“Art.17. – Comitetul Naţional examinează în fiecare an, în luna octombrie, evoluţia veniturilor exploataţiilor agricole din România, în special pe baza rezultatelor actualizate ale RICA şi este informat în mod regulat asupra activităţii acesteia.”

Deputat: Marian Ianculescu - PSD
Pentru corectitudinea exprimării.
Camera Deputaţilor

16. 
Art.19. – (1) Atunci când trebuie urmată procedura prevăzută în prezentul articol, problemele sunt supuse spre examinare Comitetului Naţional de către preşedinte.

 
15. Alin.(1) al art.19 va avea următorul cuprins:

“Art.19. - (1) Problemele supuse spre examinare Comitetului Naţional de către preşedinte trebuie să respecte procedura prevăzută în prezentul articol.”

Deputat: Marian Ianculescu - PSD
Pentru corectitudinea exprimării.
Camera Deputaţilor

PREŞEDINTE,








SECRETAR,






Ioan BÂLDEA       







Alexandru PEREŞ 

Întocmit: Consilier Anton Păştinaru     

